b'\n_START_ARTICLE_\nBibionellus\n_START_SECTION_\nUtseende\n_START_PARAGRAPH_\nSm\xc3\xa5 (ca. 3-4 millimeter), m\xc3\xb8rke h\xc3\xa5rmygg. De ligner mye p\xc3\xa5 slekten Bibio, men kan skilles fra disse p\xc3\xa5 at kroppsformen er noe spinklere, hannen er lite p\xc3\xa5fallende h\xc3\xa5rete, oversiden av thorax er r\xc3\xb8d hos begge kj\xc3\xb8nn (hos Bibio har hannene allrid svart thorax). Fasett\xc3\xb8ynene er omtrent nakne. Antennene er ganske korte og best\xc3\xa5r av sju-\xc3\xa5tte mer eller mindre kjegleformede ledd. Vingene er m\xc3\xb8rkt r\xc3\xb8yfargede. Forleggen (protibia) har en spiss kn\xc3\xb8l p\xc3\xa5 undersiden, for-l\xc3\xa5ret en felt med korte pigger n\xc3\xa6r spissen p\xc3\xa5 undersiden, bakbeina hos hannene har utpreget k\xc3\xb8lleformede l\xc3\xa5r og legger. I tillegg er hannens kj\xc3\xb8nnsorganer noe ulike de i slekten Bibio, blant annet er rygg- og bukplatene p\xc3\xa5 det bakerste kroppsleddet sammenvokste til et r\xc3\xb8r.\n_START_SECTION_\nLevevis\n_START_PARAGRAPH_\nLite er kjent om disse artenes levevis, men de er funnet i skogsomr\xc3\xa5der.\n_START_SECTION_\nUtbredelse\n_START_PARAGRAPH_\nSlekten er bare kjent fra sentrale deler av S\xc3\xb8r-Amerika.'